Document ID: /roh_data/filtered/fineweb-2-filterrobots_roh.jsonl.gz/23462

Guida tras il museum
Informaziun ed annunzia:
Telefon 081 943 25 83
ni <email-pii>
Dora Candinas, Olivia Pfister, Justina Simeon
Cuosts CHF 75.- plus entrada CHF 8.- per persuna.
Nozzas civilas
Entginas localitads porschan ina culissa ideala per nozzas civilas, aperos, sentupadas da classa, sedutas ed autras occurenzas. Nus selegrein da Vossa damonda.
Sala da dertgira e curtin sin damonda, stanza da seduta, igl entir di CHF 250.-, miez di CHF 150.-.
Informaziun
Telefon 081 943 25 83
ni <email-pii>
Dora Candinas, Olivia Pfister, Justina Simeon
Curtin
En nies curtin haveis Vus la pusseivladad din mument da recreaziun ed astgeis guder in bien sitg.
Senda d'art spel Rein
La Senda d’art a Trun ei vegnida aviarta igl onn 2007 ed ei ina amplificaziun dalla collecziun d’art el museum. Sin ina lunghezia da 1.5 km expona in tschuppel exposituras ed expositurs dalla regiun mo era da pliras parts dalla Svizra figuras, sculpturas e plasticas.
OGNA – la sculptura transibla da Matias Spescha
Igl enconuschent artist Matias Spescha relai cun OGNA in'ovra unica ed attractiva cun gronda radiaziun. Las preits egl intern dalla sculptura ein ornai cun maletgs digl artist che cuvieran grondas parts dalla surfatscha, gest sco quei ch'el haveva previu en siu model. En paucs loghens da quei spazi ein plasticas digl artist plazzadas.
Tenor siu giavisch eis ella accessibla alla publicitad da tut il temps e duront igl entir onn ora.
Infos sut www.ogna.ch
Valischa d'art Matias Spescha
Per scolas, famiglias cun affons e intressai stat la valischa didactica a disposiziun duront ch’il museum ei aviarts. Ella cuntegn igl alfabet poetic, fuormas tipicas ord ils maletgs digl artist sco era ulteriur material da seprofundar egl art da Matias Spescha.
Il diever dalla valischa duront il temps d’avertura dil museum ei gratuits. Duas broschuras san vegnir cumpradas el shop dil museum per mintgamai CHF 5.-.
Gruppas e classas san era visitar il museum ordeifer il temps d'avertura, tel. 081 943 25 83.
mira!cultura guidas els vitgs
Ils vitgs dalla Surselva e dil marcau da Glion han ina historia interessanta che tonscha tochen lunsch anavos el temps medieval. Aunc oz anflan ins denter ils baghetgs e l’infrastructura moderna fastitgs da quei temps. Bia da quei ei misterius e leventa las marveglias d'entelgir dapli sur da la patria ed il liug da vacanzas. In versau team da guids culturals arvan a hosps ed indigens ina finiastra el vargau ed illustreschan il mintgadi actual.
Informaziuns anfleis sin suandont link.